text: Fem fodboldspillere kræver over en mio. kr. af Vejle Boldklub Kolding
  01 august 2011 kl. 10.27
  Fem tidligere Kolding FC-spillere kræver at få udbetalt løn fra Vejle Boldklub Kolding.
  De fem spillere anfører Lars Christian Termansen, Brian Gellert, Martin Thomsen og ungdomsspillerne Daniel Warming og Anders Johansen.
  Ifølge Jydske Vestkysten har spillerne mere end en million kroner tilgode i klubben.
  Direktør i Vejle Boldklub Kolding, Henrik Tønder, er uforstående overfor kravet fra spillerne.
  - Vi har tilbudt spillerne samme aftale, som de havde i Kolding FC - samme økonomi og samme løbetid, men det har spillerne sagt nej til, hvilket er uforståeligt for mig, siger Henrik Tønder til Vejle Amts Folkeblad.
  - Vi har ingen juridiske forpligtelser overfor spillerne. Det er et krav, de har mod Kolding FC, siger Henrik Tønder.
  